CELEX: C2006/060/22
Language: el
Date: 2006-03-11 00:00:00
Title: Απόφαση του Δικαστηρίου (έκτο τμήμα), της  12ης Ιανουαρίου 2006 , στην υπόθεση C-118/05: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (Παράβαση κράτους μέλους — Οδηγία 2000/60/ΕΚ — Κοινοτική πολιτική στον τομέα των υδάτων — Παράλειψη μεταφοράς στην εσωτερική έννομη τάξη εντός της ταχθείσας προθεσμίας)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 12ης Ιανουαρίου 2006
   στην υπόθεση C-118/05: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (1)
   
   (Παράβαση κράτους μέλους - Οδηγία 2000/60/ΕΚ - Κοινοτική πολιτική στον τομέα των υδάτων - Παράλειψη μεταφοράς στην εσωτερική έννομη τάξη εντός της ταχθείσας προθεσμίας)
   (2006/C 60/22)
   Γλώσσα διαδικασίας: η πορτογαλική
   Στην υπόθεση C-118/05, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 10 Μαρτίου 2005, Επιτροπή των Ευρωπαϊκών Κοινοτήτων (εκπρόσωποι: A. Caeiros και S. Pardo Quintillán) κατά Πορτογαλικής Δημοκρατίας (εκπρόσωπος: L. Fernandes), το Δικαστήριο (έκτο τμήμα), συγκείμενο από τους J. Malenovský, πρόεδρο τμήματος, J.-P. Puissochet και A. Ó Caoimh (εισηγητή), δικαστές, γενικός εισαγγελέας: P. Léger, γραμματέας: R. Grass, εξέδωσε στις 12 Ιανουαρίου 2006 απόφαση με το ακόλουθο διατακτικό:
   
               1.
            
            
               Η Πορτογαλική Δημοκρατία, παραλείποντας να θεσπίσει, εντός της ταχθείσας προθεσμίας, τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων, παρέβη τις υποχρεώσεις που υπέχει από την οδηγία αυτή.
            
         
               2.
            
            
               Καταδικάζει την Πορτογαλική Δημοκρατία στα δικαστικά έξοδα.
            
         
      (1)  ΕΕ C 106 της 30.4.2005.